open-index/open-wikipedia-markdown huggingface dataset:
พระพุทธชินราช (จำลอง)

[thumb|302x302px|[พระพุทธชินราช (จำลอง) ในพระอุโบสถวัดเบญจมบพิตรดุสิตวนารามราชวรวิหาร]]
[thumb|305x305px|[พระพุทธชินราช องค์จริงในพระวิหารวัดพระศรีรัตนมหาธาตุ จ.พิษณุโลก]]
**พระพุทธชินราช (จำลอง)** เป็นพระพุทธรูปปางมารวิชัย นั่งสมาธิราบ จำลองแบบจากพระพุทธชินราช วัดพระศรีรัตนมหาธาตุวรมหาวิหาร จังหวัดพิษณุโลก ปัจจุบันประดิษฐานเป็นพระประธานในพระอุโบสถวัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร

พระพุทธชินราช (จำลอง) มีขนาดหน้าตัก 5 ศอก คืบ 5 นิ้ว ใช้ทองคำแท้ในการหล่อ มีน้ำหนักทองคำที่ใช้หล่อหนัก 3,940 ชั่ง (นับเป็นพระพุทธรูปทองคำ องค์ที่หนักมากเป็นอันดับสองของประเทศไทย รองจากพระพุทธมหาสุวรรณปฏิมากร หรือ หลวงพ่อทองคำ วัดไตรมิตร ) ตามตำนานเล่าว่า เมื่อพระบาทสมเด็จพระจุลจอมเกล้าเจ้าอยู่หัวสถาปนาวัดเบญจมบพิตรดุสิตวนาราม พุทธศักราช 2442 โปรดให้ออกแบบพระอุโบสถตกแต่งไว้ด้วยหินอ่อนงดงามวิจิตร จำเป็นต้องแสวงหาพระประธานที่มีความทัดเทียมกัน และทรงระลึกได้ว่า เมื่อ พ.ศ. 2409 ทรงบรรพชาเป็นสามเณรได้ตามเสด็จพระบาทสมเด็จพระจอมเกล้าเจ้าอยู่หัวไปนมัสการพระพุทธชินราช เป็นพระพุทธรูปที่งดงามไม่มีที่เปรียบ แต่การจะอัญเชิญลงมา ย่อมไม่สมควร ด้วยเป็นสิริของชาวพิษณุโลก จึงมีดำริให้หล่อขึ้นใหม่ 

พระบาทสมเด็จพระจุลจอมเกล้าเจ้าอยู่หัวจึงโปรดเกล้าฯ ให้พระประสิทธิปฏิมา (เหมาะ ดวงจักร) จางวางช่างหล่อขวา ซึ่งเป็นช่างหล่อฝีมือดีที่สุด ขึ้นไปปั้นหุ่นถ่ายแบบจากพระพุทธชินราชองค์เดิม ที่วัดพระศรีรัตนมหาธาตุ จังหวัดพิษณุโลก 

แล้วเสด็จพระราชดำเนินทรงเททองหล่อเป็นส่วนๆ เมื่อวันที่ 20 ตุลาคม พ.ศ. 2444 อัญเชิญล่องเรือมาคุมองค์และแต่งที่กรมทหารเรือ โดยพระยาชลยุทธโยธิน (Andre du Plessis de Richelieu) ชาวเดนมาร์ก เข้ามารับราชการเป็นทหารเรือ มียศเป็นพลเรือโท ตำแหน่งผู้บัญชาการกรมทหารเรือ เป็นผู้ควบคุมการแต่งองค์พระ เสร็จแล้วเชิญลงเรือมณฑปแห่ไปประดิษฐานเป็นพระประธานในพระอุโบสถวัดเบญจมบพิตร เมื่อวันที่ 13 ธันวาคม ปีเดียวกัน

เมื่ออัญเชิญพระพุทธชินราชขึ้นประดิษฐานแล้ว ต่อมาถึงปลายปี พ.ศ. 2452 จึงโปรดเกล้าฯให้จ้าง นายซึรุฮารา (Mr.Tsuruhara) ครูช่างในโรงเรียนวิชาช่างกรุงโตเกียว ประเทศญี่ปุ่น เข้ามาทำการปิดทองจนแล้วเสร็จ และโปรดเกล้าฯ ให้จัดงานสมโภช ในวันที่ 5 สิงหาคม พ.ศ. 2453

พระพุทธชินราช เป็นพระพุทธรูปสมัยสุโขทัย มีเรือนแก้ว ประทับนั่งเหนือรัตนบัลลังก์หินอ่อน เรือนแก้วนี้พระบาทสมเด็จพระมงกุฎเกล้าเจ้าอยู่หัวโปรดเกล้าฯ ให้ทำถวาย เมื่อ พ.ศ. 2455 แต่ช่างทำไม่งาม พระบาทสมเด็จพระปกเกล้าเจ้าอยู่หัวจึงโปรดเกล้าฯ ให้แก้ไขใหม่สวยงามตามที่เห็นอยู่ในปัจจุบัน ทำจากไม้สักทองปิดด้วยแผ่นทองคำแท้ 

พุทธชินราช
หมวดหมู่:วัดเบญจมบพิตรดุสิตวนารามราชวรวิหาร
พุทธชินราช
เลนส์หลายชั้นไร้รอยต่อ

**เลนส์แว่นตาหลายชั้นไร้รอยต่อ** มีชื่อเรียกในภาษาอังกฤษว่า " Progressive Addition Lenses " หมายถึงเลนส์ที่มีส่วนเพิ่มในการแก้ไขสายตายาวในระยะใกล้ของผู้สูงอายุและผู้ที่มีความผิดปกติของระบบปรับโฟกัสภายในลูกตา

เลนส์แว่นตาหลายชั้นไร้รอยต่อ มีการเปลี่ยนแปลงกำลังเลนส์แบบไล่ระดับ เพื่อชดเชยกำลังสายตาที่ขาดหายไปจากระบบปรับโฟกัสที่บกพร่องในลูกตา ซึ่งจะต่างกับเลนส์ 2 ชั้น หรือ 3 ชั้น ที่มีกำลังสายตาเป็นระดับที่คงที่ในแต่ละชั้น

เลนส์แว่นตาหลายชั้นไร้รอยต่อคู่แรกของโลก จดสิทธิบัตรไว้โดย Owen Aves ชาวอังกฤษ ในปี พ.ศ. 2450 แต่ไม่ได้วางจำหน่ายจนถึงปี พ.ศ. 2465 เลนส์ที่มีลักษณะเหมือนปัจจุบันถูกแนะนำโดย Varilux และ Carl Zeiss ในปี พ.ศ. 2502 ปัจจุบันเลนส์ถูกขัดด้วย วิธีควบคุมด้วยเครื่องคอมพิวเตอร์ทีละคู่ จากเดิมที่ใช้วิธีหล่อจากแบบ ที่ขัดไว้แล้ว ทำให้เลนส์มีราคาแตกต่างกัน เนื่องจากวิธีการผลิต

## แหล่งข้อมูลอื่น
* http://www.apcthai.com/webboard/forum_topics.asp?FID=18 

หลายชั้นไร้รอยต่อ
โอเพนเอกซ์พีเอส

**โอเพนเอกซ์พีเอส (OpenXPS: Open XML Paper Specification)** เป็นรูปแบบไฟล์เอกสาร XML ที่ออกแบบมาเพื่อบันทึกและอ่านเอกสาร โดยก่อนหน้านี้รู้จักกันในชื่อ **เอกซ์พีเอส (XPS: XML Paper Specification)** รูปแบบนี้ถูกพัฒนาเป็นคู่แข่งกับ PDF เนื่องจากเอกซ์พีเอสเป็นรูปแบบที่คงที่ ไม่สามารถแก้ไขได้เหมือน PDF ซึ่งช่วยให้เอกสารมีความสม่ำเสมอในการแสดงผล

เอกซ์พีเอสถูกนำเสนอครั้งแรกพร้อมกับระบบปฏิบัติการ **Windows Vista** และ **.NET Framework 3.0** สำหรับผู้ที่ไม่มีส่วนประกอบเหล่านี้ สามารถดาวน์โหลด **XPS Viewer** เพื่อตรวจสอบและเปิดไฟล์เอกซ์พีเอสได้

โอเพนเอกซ์พีเอสยังถือเป็นส่วนหนึ่งของมาตรฐานการพัฒนาซอฟต์แวร์ที่รองรับการสร้างและการจัดการเอกสารในแอปพลิเคชันที่ต่างกัน ซึ่งช่วยให้สามารถใช้งานได้ในหลายแพลตฟอร์ม

โอเพนเอกซ์พีเอส (OpenXPS: Open XML Paper Specification) เป็นรูปแบบไฟล์เอกสารที่ใช้เทคโนโลยี XML ในการจัดเก็บข้อมูล โดยถูกออกแบบมาเพื่อให้การแสดงผลเอกสารมีความคงที่และสม่ำเสมอไม่ว่าจะเปิดบนแพลตฟอร์มหรืออุปกรณ์ใดก็ตาม รูปแบบนี้พัฒนาต่อยอดมาจากเอกซ์พีเอส (XPS) ซึ่งเดิมถูกสร้างโดยไมโครซอฟท์เพื่อเป็นคู่แข่งกับไฟล์ PDF ของ Adobe จุดเด่นของ OpenXPS คือความสามารถในการรักษารูปแบบและเลย์เอาต์ของเอกสารอย่างแม่นยำ และไม่อนุญาตให้แก้ไขไฟล์ได้ง่ายเหมือน PDF ส่งผลให้เหมาะกับการจัดเก็บเอกสารสำคัญที่ต้องการความถูกต้องในการนำเสนอ อย่างไรก็ตาม OpenXPS ยังไม่เป็นที่แพร่หลายเทียบเท่ากับ PDF ในตลาดไฟล์เอกสารดิจิทัลทั่วไป

## ดูเพิ่ม
* PDF
* XAML
* วินโดวส์วิสตา

## อ้างอิง
* เว็บไซต์ทางการ 
* ดาวน์โหลด XPS Viewer 
* STDU Viewer 

หมวดหมู่:Ecma standards
หมวดหมู่:เอกซ์เอ็มแอล
หมวดหมู่:Document-centric XML-based standards
หมวดหมู่:มาตรฐานที่พัฒนาจากเอกซ์เอ็มแอล
หมวดหมู่:ภาษามาร์กอัปบรรยายหน้า
หมวดหมู่:Digital press
หมวดหมู่:เครื่องพิมพ์
หมวดหมู่:Office document file formats
เอ็ม x ซีโร่

**เอ็ม x ซีโร่** () เป็นชื่อการ์ตูนญี่ปุ่น แนวขำขันและเวทมนตร์ เขียนโดย ยาสึฮิโร่ คาโน่ ผู้เขียน เก๋า โจ๋ โก๋พันธุ์สวย เป็นเรื่องราวของเด็กหนุ่ม คุซึมิ ไทงะ ที่ต้องการไปสอบเข้าโรงเรียนเอกชนเซย์นางิ แต่ก็ต้องสอบตกในการสอบสัมภาษณ์ด้วยคำถามที่ว่า "ถ้ามีเวทมนตร์ แล้วจะทำอะไร" เขากลับตอบไปว่า "ครองโลก" แต่ถึงอย่างนั้นเขาก็สามารถเข้าเรียนได้ เพราะไปร่วงรู้ว่าโรงเรียนนี้จริงๆแล้ว เป็นโรงเรียนเวทมนตร์

**เอ็ม x ซีโร่** ถูกตีพิมพ์ลงในโชเน็นจัมป์รายสัปดาห์ตั้งแต่วันที่ 1 พฤษภาคม พ.ศ. 2549 จนถึง 19 พฤษภาคม พ.ศ. 2551 รวมทั้งหมด 10 เล่มจบ ในไทยลิขสิทธิ์โดย เนชั่น เอ็ดดูเทนเมนท์ ตีพิมพ์ลงในบูมรายสัปดาห์ ออกมาครบทั้ง 10 เล่มแล้วเช่นกัน

## เนื้อเรื่อง
คุซึมิ ไทงะ ได้มายังโรงเรียนเอกชนเซย์นางิเพราะอยากพบกับ ไอกะ เด็กสาวที่ตนเองหลงรัก แต่ทว่า ที่ปรากฏแก่สายตาของเขานั้น…กลับเป็นโรงเรียนเวทมนตร์ที่ซึ่งทั้งอาจารย์และนักเรียนสามารถใช้เวทมนตร์ได้ไปซะนี่! คุซึมิได้เข้าเรียนที่โรงเรียนเซย์นางิด้วยวิธีที่คาดไม่ถึง (จากการไปหาเรื่องกับ อาจารย์ฮิอิรางิ เค็นจิโร่ พ่อของไอกะ) ทว่าเขากลับถูกเข้าใจผิดว่าเป็นนักเวทย์ระดับมืออาชีพทั้งๆที่ไม่มีพลังเวทย์แม้แต่น้อยและต้องเผชิญกับความยุ่งยากแทบทุกวัน ยิ่งไปกว่านั้นยังถูกเพื่อนร่วมชั้นจับตามองในการฝึกเวทมนตร์ภาคปฏิบัติเข้าซะอีก หากถูกจับได้ว่าไม่มีพลังเวทย์ก็จะถูกไล่ออก และถูกลบกระทั่งความทรงจำไปด้วย… เพื่อไม่ให้เรื่องกลายเป็นแบบนั้น คุซึมิจึงต้องแก้ปัญหาเรื่องการใช้ชีวิตในโรงเรียนโดยไม่ใช้เวทมนตร์ให้ได้ บั้นปลายชีวิตในรั้วโรงเรียนของ  คุซึมิจะเป็นอย่างไรต่อไป!?

## ตัวละคร
;คุซึมิ ไทงะ (九澄大賀| Kuzumi Taiga)
: เด็กหนุ่มผู้ที่เรียนที่โรงเรียนเวทมนตร์เซย์นางิ ใช้เวทมนตร์ไม่ได้ แล้ว อ.ฮิอิรางิก็ปลอมเพลทให้ แต่ว่าก็มีพลังอยู่ คุซึมิในช่วงแรกมาสอบเวทมนตร์ด้วยการตอบคำถาม ถ้าใครมีพลังเวทย์ก็ต้องตอบได้ ส่วนคุซึมิตอบไม่ได้เพราะพลังเวทย์เป็น 0(จริงๆสาเหตุก็มาจากการย้อนเวลามาแก้ไขอดีตของคุซึมิ หลังได้เข้าเรียนแบบพิเศษ) แต่คุซึมิกลับเข้าใจผิดที่ไอกะหัวเราะจนเขาเสียสติ ซึ่งเมื่อคุซึมิไม่ผ่านเขาก็ถูกไล่ออก แต่วันหนึ่ง คุซึมิได้ไปหน้าร.ร.เซย์นางิ ซึ่งพวกอาจารย์คิดว่าคุซึมิเป็นคนในโรงเรียนแต่จริงๆแล้วไม่ใช่ คุซึมิจึงถูกลากตัวไปเข้าโรงเรียนเวทมนตร์เซย์นางิ  ในนั้นมีอาจารย์ลอยได้เพราะใช้เวทย์ คุซึมิตกใจจึงถีบเข้าให้เลย แล้วต่อมา คุซึมิก็ถูกจับเข้าชมรมควบคุมการใช้เวทมนตร์เพื่อเพื่มแต้มในเพลท

;ฮิอิรางิ ไอกะ (柊愛花| Hiiragi Aika)
: ลูกสาวอาจารย์ฮิอิรางิ เคนจิโร่ เธอมีพลังเวทย์ในการสร้างภาพลวงตาและการปล่อยคลื่นเสียงแรงสูงโจมตีศัตรู ซึ่งพ่อของเธอหวงเธอมาก

; อิเสะ คาโอรุ  (伊勢カオル|Ise Kaoru) : เด็กหนุ่มที่มีเวทย์เกี่ยวกับแรงดึงดูด (แม่เหล็ก) เป็นคนที่ลามกมากเลยทีเดียว

; มิคุนิ คุมิ   (三国久美|Mikuni Kumi) : เด็กสาวที่เป็นคู่ซี้กับอินุอิ มิจิโยะ (มิตจอง) มีเวทมนตร์ในสายการเพิ่มพลังหรือขนาดสิ่งของในการต่อสู้

; อินุอิ มิจิโยะ  (乾深千夜|Inui Michiyo) : เด็กผมเปียที่ใช้เวทย์ในการควบคุมศัตรูให้ขยับตามจอยอนาล็อกของเขา เป็นเพื่อนของคุมิ ใครๆก็เรียกว่า มิตจอง

; ฮิอิรางิ เคนจิโร่  (柊賢二郎|Hiiragi Kenjirō) : ครูวัยกลางคนที่มีเวทมนตร์อันแข็งแกร่ง หวงลูกสาวตัวเองมาก เป็นอาจารย์ที่รู้จักคุซึมิดีที่สุด

## เพลท
* เรดเพลท เป็นเพลทระดับแรกสุด แจกให้นักเรียนปี 1 ที่เข้าใหม่
* M0 เพลท
* I เพลท (ไอออนเพลท)
* C เพลท (โครมเพลท)
* WI เพลท (ไวท์ไอออนเพลท)
* RB เพลท (redบร้อนซ์เพลท)
* B เพลท (บรอนซ์เพลท)
* ซิลเวอร์เพลท
* โกลด์เพลท

## แหล่งข้อมูลอื่น
* เผยข้อมูล "เอ็มxซี่โร่"

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
ปลากระดูกอ่อน

**ปลากระดูกอ่อน** (ชั้น: Chondrichthyes; ) เป็นชั้นของปลาจำพวกหนึ่ง ซึ่งมีโครงสร้างกระดูกประกอบไปด้วยเซลล์กระดูกอ่อนอย่างเดียว โดยมีหินปูนมาประกอบเป็นบางส่วน ส่วนมากมีเหงือกแยกออกเป็นช่อง 5 ช่อง มีเกล็ดแบบพลาคอยด์  ที่จะไม่โตไปตามตัว มีลักษณะสากเมื่อสัมผัส  ตัวผู้มีรยางค์เพศที่ครีบท้องเป็นติ่งยื่นเรียก แคลสเปอร์ หรือที่ในภาษาไทยเรียก เดือย  โดยมากจะออกลูกเป็นตัว ขากรรไกรแยกออกจากกะโหลก ปลาจำพวกนี้พบทั่วโลกประมาณ 800 ชนิด เป็นปลากินเนื้อ ส่วนมากเป็นปลาทะเล ในน้ำจืดมีเพียงไม่กี่สิบชนิด มีหลายอันดับ  หลายวงศ์ หลายสกุล   โดยปลาในกลุ่มปลากระดูกอ่อนนี้ที่รู้จักกันดี ก็ได้แก่ ปลาฉลาม, ปลากระเบน, ปลาฉนาก, ปลาโรนัน เป็นต้น 

ปลากระดูกอ่อนส่วนใหญ่มีรูปร่างเรียวยาว ยกเว้น ปลากระเบน ที่มีรูปร่างแบน ส่วนใหญ่อยู่ในทะเล  พบในน้ำจืดเพียงไม่กี่ชนิด เช่น ปลากระเบนน้ำจืด มีขนาดแตกต่างกันตามแต่ละสกุล แต่ละชนิด ตั้งแต่มีความยาวเพียงไม่ถึงหนึ่งฟุต  จนถึง 20 เมตร หนักถึง 34 ตัน  คือ ปลาฉลามวาฬ (*Rhincodon typus*) ซึ่งเป็นปลาที่ใหญ่ที่สุดในโลก 

## การจัดจำแนก

ปลากระดูกอ่อนแบ่งเป็น 2 ชั้นย่อย ดังนี้
* อีลาสโมแบรนชิไอ มีช่องเหงือกเปิดออกสู่ภายนอกโดยตรง ได้แก่ ฉลาม, กระเบน, ฉนาก
* ฮอโลเซฟาโล ช่องเหงือกไม่เปิดออกสู่ภายนอกโดยตรง แต่ผ่านช่องปิดเหงือก ที่พัฒนามาจากขากรรไกรบน ขากรรไกรและฟันแข็งแรง ตัวอย่างเช่น ปลากระต่าย

## ความแตกต่างระหว่างปลาในชั้นกระดูกอ่อนและชั้นกระดูกแข็ง

## ความเชื่อเรื่องการรักษาโรคมะเร็ง
ปัจจุบัน มีความเชื่อว่า ปลากระดูกอ่อนนี้มิอาจป่วยเป็นโรคมะเร็งได้ เนื่องจากในเซลล์กระดูกอ่อนซึ่งเป็นองค์ประกอบใหญ่ของกระดูกในร่างกายนั้น มีสารโปรตีนที่ช่วยยับยั้งในการเกิดเซลล์มะเร็ง จึงมีการสกัดเซลล์กระดูกอ่อนจากปลากระดูกอ่อนโดยเฉพาะ ปลาฉลาม ผลิตเป็นยาจำหน่ายโดยทั่วไป 

แท้ที่จริงแล้ว ความเชื่อดังกล่าวยังมิได้พิสูจน์ทราบทางวิทยาศาสตร์และการแพทย์ และเรื่องที่ว่าปลากระดูกอ่อนมิอาจป่วยเป็นโรคมะเร็งนั้นก็มิได้เป็นความจริงแต่อย่างใด

## อ้างอิง

กระดูกอ่อน
มีนวิทยา
หมวดหมู่:ปลากระดูกอ่อน
เลือดสุพรรณ

**เลือดสุพรรณ** เป็นบทละครอิงประวัติศาสตร์ ถูกประพันธ์โดย พลตรีหลวงวิจิตรวาทการ ถูกแสดงครั้งแรกเมื่อ พ.ศ. 2479 ละครแบบผสม คือมีทั้งบทพูดแบบละครพูด มีทั้งการรำแบบละครรำ มีเพลงร้องทั้งเพลงไทยเดิม และเพลงไทยสากล 
เนื้อเรื่องเกี่ยวกับการศึกระหว่างไทยและพม่า โดยมีเนื้อหาปลุกใจให้รักชาติตามนโยบายของนายกรัฐมนตรีในขณะนั้น คือ พลโทหลวงพิบูลสงคราม โดยเนื้อหาเป็นการประพันธ์ขึ้นมาใหม่จากจินตนาการ โดยมิได้อิงมาจากประวัติศาสตร์หรือพงศาวดารฉบับใดแต่อย่างใด  นอกจากนี้ **เลือดสุพรรณ** ยังเป็นชื่อของเพลงประกอบละคร ที่หลวงวิจิตรวาทการ ประพันธ์ทั้งคำร้องและทำนอง สำหรับละครเรื่องนี้ด้วย

เลือดสุพรรณ ถูกนำมาสร้างเป็นภาพยนตร์ครั้งแรกเมื่อ พ.ศ. 2494 และถูกสร้างเป็นภาพยนตร์อีกครั้งเมื่อ พ.ศ. 2522 กำกับโดยเชิด ทรงศรี นำแสดงโดย ลลนา สุลาวัลย์ และไพโรจน์ สังวริบุตร ภาพยนตร์เรื่องนี้ทำให้ลลนา สุลาวัลย์ ถูกเสนอชื่อ 1 ใน 5 เข้าชิงรางวัลตุ๊กตาทองพระสุรัสวดี ปี 2524

วันที่ 4 ตุลาคม 2561 หอภาพยนตร์แห่งชาติ (องค์การมหาชน) กระทรวงวัฒนธรรม ประกาศให้ภาพยนตร์เรื่อง เลือดสุพรรณ เป็นมรดกภาพยนตร์ของชาติ ครั้งที่ 8 ประจำปี พ.ศ. 2561

### ละครโทรทัศน์
**เลือดสุพรรณ**เป็น ละครโทรทัศน์แนวพีเรียด-ดราม่า  ผลิตโดยบริษัท พรี-โพร-โพสต์ ไลฟ์ เอ็นเตอร์เทนเม้นท์ จำกัด จากบทประพันธ์ของ พลตรีหลวงวิจิตรวาทการ บทโทรทัศน์โดย ศาสตราจารย์ ดร.สุเนตร ชุตินธรานนท์, ผู้ช่วยศาสตราจารย์ ดร.ธนสิน ชุตินธรานนท์, กอบชัย ศรีทอง กำกับการแสดงโดย นุชิต นวลสกุล, สมชาย คงครุฑ ออกอากาศทุกวันเสาร์– วันอาทิตย์ เวลา 20.20 - 21.10 น. ทาง สถานีวิทยุโทรทัศน์กองทัพบกช่อง 5 นำแสดงโดย นิธิดล ป้อมสุวรรณ, พรภัสร์ชนก มิตรชัย, แสนยา สมสะอาด, พิมพ์ขวัญ บุญจิตต์พิมล และนักแสดงชั้นนำอีกมากมาย เริ่มตอนแรกวันเสาร์ที่ 12,19,26 และวันอาทิตย์ที่ 20,27 ตุลาคม ออกอากาศ 5 วัน 5 ตอน 

## อ้างอิง

## แหล่งข้อมูลอื่น
* ตัวอย่างการแสดงประกอบเพลง เลือดสุพรรณ
* ฐานข้อมูลภาพยนตร์ 
* ที่มาของเพลงดวงจันทร์

ล
ล
ล
ล
ล
ล
ล
ล
หมวดหมู่:ละครโทรทัศน์ไทย 
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 5
หมวดหมู่:จังหวัดสุพรรณบุรีในบันเทิงคดี
หมวดหมู่:ภาพยนตร์ภาษาไทย
หมวดหมู่:ละครโทรทัศน์ภาษาไทย
ภาษากุมซารี

**ภาษากุมซารี**  ใช้พูดในเผ่าซิฮุห์ ซึ่งอาศัยอยู่ที่เขตกุมซาร์ ในคาบสมุทรมูซันดัม ประเทศโอมาน เป็นภาษากลุ่มอิหร่านภาษาเดียว ที่ใช้พูดในคาบสมุทรอาระเบีย ผู้พูดภาษานี้ เป็นลูกหลานของชาวประมง ที่เคยอยู่ในอ่าวเปอร์เซียและอ่าวโอมาน พัฒนามาจากภาษาเปอร์เซียสมัยใหม่ ใกล้เคียงกับภาษามินาบีสำเนียงหนึ่ง ในบาโลชิสถานใต้ คำศัพท์และไวยากรณ์เป็นแบบภาษากลุ่มอินโด-อิเรเนียน แม้จะมีคำจากภาษาอาหรับปนอยู่มากในชีวิตประจำวัน ผู้ใช้เป็นภาษาแม่มีราว 10,000 คน ในขณะที่สมาชิกของเผ่ามี 21,000 คน (พ.ศ. 2543) สมาชิกของเผ่ารุ่นใหม่ หันไปใช้ภาษาอาหรับแทน
## แหล่งข้อมูลอื่น
* โครงการโรเซตตา
*รายงานเกี่ยวกับชนกลุ่มน้อยที่พูดภาษากุมซารี

กุมซารี
คมพยัคฆ์ จ.เจริญ

**คมพยัคฆ์ จ.เจริญ** เป็นนักมวย เขามีสถิติการชก 9 ครั้ง ชนะ 3 (น็อค 2) แพ้ 6

## เกียรติประวัติ
;แชมป์ประเทศไทยรุ่นไลท์ฟลายเวท (2535)
* ชิง, 10 ธันวาคม 2535 ชนะคะแนน รัตนชัย ส.วรพิน

;เคยชิงแชมป์ต่อไปนี้แต่ไม่สำเร็จ
* ชิงแชมป์เงารุ่นฟลายเวท IBF 26 เมษายน 2536 แพ้น็อค แอปดี้ โปฮัง ยก 11 ที่ อินโดนีเซีย
* ชิงแชมป์ WBO เอเชียรุ่นซูเปอร์ไลท์เวท 4 ตุลาคม 2545 แพ้น็อค นิค เตโตรอส ยก 1 ที่ ออสเตรเลีย

## อ้างอิง
* สถิติการชก boxrec.com 

หมวดหมู่ :นักมวยสากลชาวไทยรุ่นไลท์ฟลายเวท
หมวดหมู่ :นักมวยสากลชาวไทยรุ่นฟลายเวท
หมวดหมู่ :นักมวยสากลชาวไทยรุ่นซูเปอร์ไลท์เวท
ภูเก็ตคิงส์คัพรีกัตต้า

**ภูเก็ตคิงส์คัพรีกัตต้า** () คือ การแข่งขันเรือใบชิงถ้วยพระราชทาน ภูเก็ต คิงส์คัพ รีกัตต้า จัดครั้งแรกเมื่อปี พ.ศ. 2530  เป็นการแข่งขันในระดับนานาชาติ โดยในแต่ละปี จะมีเรือใบที่เข้าร่วมการแข่งขันกว่า 100 ลำ พร้อมด้วยนักกีฬา 2,000 คนจากทั่วโลก และมักจัดในช่วงเดือนพฤศจิกายน ถึง ธันวาคม ณ บริเวณหาดกะตะ จังหวัดภูเก็ต ของทุกปี

## ประเภทการแข่งขัน
แบ่งออกเป็น 10 ประเภท คือ:

* เรซซิ่ง
* พรีเมียร์
* ซันเซล วัน ดีไซน์
* ไออาร์ซี 
* เอสบีอาร์ สปอร์ตโบ๊ต

* แบร์โบ๊ต ชาร์เตอร์
* โอเชี่ยนโรเวอร์
* ไฟร์ฟลาย 850 สปอร์ต
* มัลติฮัลล์
* คลาสสิก

## อ้างอิง

## แหล่งข้อมูลอื่น
* Phuket King's Cup Regatta 

หมวดหมู่:เรือใบ
หมวดหมู่:คิงส์คัพ
หมวดหมู่:การแข่งขันกีฬาในจังหวัดภูเก็ต
ภาษากาตา โกโลก

**ภาษากาตาโกโลก** () มีอีกชื่อว่า **ภาษามือเบิงกาลา** และ **ภาษามือบาหลี** เป็นชื่อของภาษาสัญลักษณ์ในเกาะบาหลีตอนเหนือ ใช้ในการสื่อสารระหว่างคนหูหนวกกับคนปกติ ไม่มีความเกี่ยวข้องกับภาษาบาหลี ที่ใช้เป็นภาษาพูด และต่างจากภาษาสัญลักษณ์อื่นๆ คนหูหนวกที่ใช้ภาษานี้ จะสร้างวัฒนธรรมของตนเอง เช่นศิลปะป้องกันตัว และระบำคนหูหนวก

## บรรณานุกรม
* Branson, Jan, Don Miller, I Gede Marsaja & I Wayan Negara (1996). *Everyone Here Speaks Sign Language Too: A Deaf Village in Bali, Indonesia.* In: Lucas, Ceil, ed. (1996): Multicultural Aspects of Sociolinguistics in Deaf Communities, 39–57. Washington, D.C.: Gallaudet University Press.
* Branson, J., Miller, D., & Marsaja, I. G. (1999). Sign Languages as Natural Part of the Linguistic Mosaic: The Impact of Deaf People on Discourse Forms in Northern Bali, Indonesia. In E. Winston (Ed.), Storytelling and Conversation (Vol. 5). Washington D.C.: Gallaudet University Press.
* De Vos, C. (2011). A signers' village in Bali, Indonesia. Minpaku Anthropology Newsletter, 33, 4–5. more
* De Vos, C. (2011). Kata Kolok color terms and the emergence of lexical signs in rural signing communities. The Senses & Society, 6(1), 68–76. doi:10.2752/174589311X12893982233795.
* De Vos, C. (2012). Sign-Spatiality in Kata Kolok: how a village sign language of Bali inscribes its signing space. PhD Dissertation. Nijmegen: Radboud University.
* Friedman, T. B., Hinnant, J. T., Fridell, R. A., Wilcox, E. R., Raphael, Y., & Camper, S. A. (2000). DFNB3 Families and Shaker-2 Mice: Mutations in an Unconventional Myosin, myo 15. Advances in Oto-Rhino-Laryngology, 56, 131–144.
* Friedman, T. B., Liang, Y., Weber, J. L., Hinnant, J. T., Barber, T. D., Winata, S., Arhya, I. N., et al. (1995). A gene for congenital, recessive deafness DFNB3 maps to the pericentrometric region of chromosome 17. Nature Genetics, 9, 86–91.
* Kortschak, Irfan (2010). "Everyone Speaks Deaf Talk" In: Kortschak, Irfan (2010): *Invisible People: Poverty and Empowerment in Indonesia*, The Lontar Foundation, Jakarta, Indonesia.
* Liang, Y., Wang, A., Probst, F. J., Arhya, I. N., Barber, T. D., Chen, K.-S., et al. (1998). Genetic Mapping Refines DFNB3 to 17p11.2, Suggests Multiple Alleles of DFNB3, and Supports Homology to the Mouse Model shaker-2. American Journal of Human Genetics, 62, 904–915.
* Marsaja, I. G. (2008). Desa Kolok - A deaf village and its sign language in Bali, Indonesia. Nijmegen: Ishara Press.
* Perniss, P., & Zeshan, U. (2008). Possessive and existential constructions in Kata Kolok. In P. Perniss & U. Zeshan (Eds.), Possessive and existential constructions in sign languages. Sign Language Typology Series No. 2. Nijmegen: Ishara Press.
* Winata, S., Arhya, I. N., Moeljopawiro, S., Hinnant, J. T., Liang, Y, Friedman, T B, & Asher, J. J. (1995). Congenital Non-Syndromal Autosomal Recessive Deafness in Bengkala, an Isolated Balinese Village. Journal of Medical Genetics, 32(5), 336–343.

## อ้างอิง

กาตา โกโลก
กาตา โกโลก
ภาษากาลาซาอลา

**ภาษากาลาซาอลา** หรือภาษากาลาซา หรือ ภาษาไวกาลี เป็นภาษาของชาวกาลาซา ในนูริสถานซึ่งอยู่ทางตอนกลางของจังหวัดกุนาร์ ในอัฟกานิสถาน 

ภาษานี้จัดอยู่ในภาษาตระกูลอินโด-ยูโรเปียน สาขาอินโด-อิเรเนียน กลุ่มนูริสถานตอนใต้ โดยมีความใกล้ชิดกับภาษา Zemiaki และภาษาเตรกามี ซึ่งความคล้ายกันของภาษาหลังอยู่ที่ประมาณ 76 ถึง 80%

## อ้างอิง

## แหล่งข้อมูลอื่น
* 
* 
* 
* 

กาลาซาอลา
ธฤติ โนนศรีชัย

**ธฤติ โนนศรีชัย** เป็นนักฟุตบอลชาวไทย เกิดเมื่อวันที่ 13 มีนาคม พ.ศ. 2526 ที่กรุงเทพมหานคร สำเร็จการศึกษาจากโรงเรียนกรุงเทพคริสเตียนวิทยาลัย รุ่น 148 และเข้ารับการศึกษาในระดับปริญญาตรีที่จุฬาลงกรณ์มหาวิทยาลัย คณะรัฐศาสตร์ และเป็นผู้เล่นชุดกีฬามหาวิทยาลัยโลกครั้งที่ 24 ที่ประเทศไทยเป็นเจ้าภาพ

## แหล่งข้อมูลอื่น
* Profile at Thaipremierleague.co.th 

หมวดหมู่:นักฟุตบอลชาวไทย
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:บุคคลจากโรงเรียนกรุงเทพคริสเตียนวิทยาลัย
หมวดหมู่:บุคคลจากคณะรัฐศาสตร์ จุฬาลงกรณ์มหาวิทยาลัย
หมวดหมู่:บุคคลจากกรุงเทพมหานคร‎‎
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลโปลิศ เทโร
หมวดหมู่:ผู้เล่นสโมสรฟุตบอลกรุงเทพคริสเตียนวิทยาลัย
ปลาสะนากยักษ์

**ปลาสะนากยักษ์** () ปลาน้ำจืดชนิดหนึ่ง มีชื่อวิทยาศาสตร์ว่า *Aaptosyax grypus* อยู่ในวงศ์ปลาตะเพียน (Cyprinidae) 
## ลักษณะ
รูปร่างเรียวยาวทรงกระบอก ปากกว้าง ขากรรไกรโค้งคล้ายกรรไกรตัดหมาก ตามีเยื่อไขมันคลุม เกล็ดเล็กมาก ลำตัวสีเงินวาวเหลือบเหลืองทอง ครีบสีส้มเรือ ๆ มีขนาดประมาณ 60–100 เซนติเมตร ใหญ่สุดได้ถึง 1.5 เมตร จัดเป็นปลาเพียงชนิดเดียวเท่านั้นที่อยู่ในสกุล *Aaptosyax*

มีพฤติกรรมมักล่าเหยื่อ คือ ปลาที่อยู่ตามผิวน้ำ  ผสมพันธุ์ในฤดูร้อน ลูกปลาวัยอ่อนเลี้ยงตัวในลำธารและแม่น้ำสาขา 
## ที่อยู่
พบเฉพาะแม่น้ำโขงที่เดียวในโลกเท่านั้น

เป็นปลาที่หายากมาก ปัจจุบัน มีสถานะใกล้สูญพันธุ์อย่างวิกฤต

## ชื่อเรียกอื่น
มีชื่อเรียกอื่น ๆ อีก เช่น "ปลาสะนาก", "ปลาสะนากปากเบี้ยว", "ปลาสะนากปากบิด" เป็นต้น

## อ้างอิง

## แหล่งข้อมูลอื่น
* รูปและข้อมูลปลาสะนากยักษ์

สะนากยักษ์
สะนากยักษ์
สะนากยักษ์
หมวดหมู่:ปลาซิวหมวดหมู่:ปลาชนิดเดียว
ปลาน้ำหมึกโคราช

**ปลาน้ำหมึกโคราช** หรือ **ปลานางอ้าวโคราช** เป็นชื่อปลาน้ำจืดชนิดหนึ่ง  มีชื่อวิทยาศาสตร์ว่า *Opsarius  koratensis* อยู่ในวงศ์ปลาซิว (Danionidae)   มีรูปร่างเพรียวยาว ปากกว้างปลายแหลม เกล็ดใหญ่ค่อนข้างบาง  มีลายขีดข้างลำตัวเล็กสีน้ำเงินตามแนวตั้ง  ครีบสีเหลือง มีแต้มสีน้ำเงินหรือสีคล้ำอยู่ตรงกลางระหว่างขากรรไกรล่าง ในฤดูผสมพันธุ์ปลาตัวผู้จะมีสีสันสดใส มีขนาดประมาณ 10 เซนติเมตร

เป็นปลากินเนื้อ อาหารได้แก่ แมลง แมลงน้ำ แพลงก์ตอน ลูกปลา ลูกกุ้งขนาดเล็ก  มีพฤติกรรมอาศัยอยู่เป็นฝูงในฤดูผสมพันธุ์ ปลาตัวอ่อนเลี้ยงตัวชายฝั่งของแม่น้ำและลำธารที่อยู่ พบในลำธารในป่าและบริเวณเชิงเขาในภาคเหนือและภาคอีสานของประเทศไทย รวมทั้งพบในแม่น้ำโขงด้วย

เป็นปลาที่พบชุกชุม  และเลี้ยงเป็นปลาสวยงาม

มีชื่อเรียกอื่นอีกว่า "ปลาน้ำหมึก" หรือ "ปลาแปบ" เป็นต้น 

## อ้างอิง

## แหล่งข้อมูลอื่น
* ข้อมูลและรูปปลาน้ำหมึกโคราช 

น้ำหมึกโคราช
น้ำหมึกโคราช
น้ำหมึกโคราช
น้ำหมึกโคราช
น้ำหมึกโคราช
น้ำหมึกโคราช
ณัฐพงษ์ สมณะ

**ณัฐพงษ์ สมณะ** เป็นอดีตนักฟุตบอลอาชีพชาวไทย ที่เล่นในตำแหน่งแบ็กซ้ายให้กับชลบุรี นอกจากนี้ ณัฐพงศ์ ยังเคยเล่นให้กับสโมสรฟุตบอลธนาคารกรุงไทย ตั้งแต่ปี 2547 ถึง 2549 อีกด้วย

## ประวัติ
ณัฐพงษ์ สมณะ เกิดเมื่อวันที่ 29 มิถุนายน พ.ศ. 2527 ที่จังหวัดเชียงใหม่ มีพี่น้องทั้งหมด 3 คน เป็นบุตรคนสุดท้อง สมัยเด็กศึกษาที่โรงเรียนปรินส์รอยแยลส์วิทยาลัย โรงเรียนอัสสัมชัญศรีราชา ปัจจุบันศึกษาที่มหาวิทยาลัยศรีปทุม

## อ้างอิง

## แหล่งข้อมูลอื่น
* ณัฐพงษ์ สมณะ  จากเว็บไซต์สโมสรฟุตบอลชลบุรี เอฟซี

หมวดหมู่:นักฟุตบอลชายชาวไทย
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลจากมหาวิทยาลัยศรีปทุม
หมวดหมู่:นักฟุตบอลจากจังหวัดเชียงใหม่
หมวดหมู่:ผู้เล่นในไทยลีก
หมวดหมู่:ปีกฟุตบอล
หมวดหมู่:ผู้เล่นสโมสรฟุตบอลธนาคารกรุงไทย
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
จริยธรรมแพทย์

[thumb|upright|แนวปฏิบัติจริยธรรมแพทย์ของ[American Medical Association|เอเอ็มเอ]]

**จริยธรรมแพทย์** เป็นสาขาหนึ่งของจริยศาสตร์ประยุกต์ ซึ่งวิเคราะห์เกี่ยวกับการปฏิบัติทางคลินิกและการทำวิจัยทางวิทยาศาสตร์ในสาขาที่เกี่ยวข้อง คุณค่าในจริยธรรมแพทย์ประกอบด้วยความเคารพในเจตจำนงบุคคล (autonomy), การไม่กระทำอันตราย (non-maleficence), การทำในสิ่งที่เป็นคุณ (beneficence) และ ความยุติธรรม (justice) จริยธรรมแพทย์มีส่วนในการวางแผนดำเนินงานทางการรักษาและบริการสุขภาพของบุคลากรทางการแพทย์ เช่นแพทย์และพยาบาล โดยหลักการสี่ข้อนี้ไม่ได้มีข้อใดที่สูงหรือสำคัญกว่าข้อใด ทั้งหมดล้วนสำคัญและจำเป็นในฐานะหลักกลางของจริยธรรมแพทย์ เพราะฉะนั้น ความย้อนแย้งในทางจริยธรรมจึงเกิดขึ้นเมื่อมีความจำเป็นต้องจัดเรียงความสำคัญระหว่างหลักจริยธรรมสี่ข้อ เพื่อประกอบการตัดสินใจให้ได้ผลทางจริยธรรมากที่สุด 

ในทางการแพทย์สากลมีหลักของจริยธรรมแพทย์ที่ยอมรับอยู่หลายชุด หลักชิ้นสำคัญปรากฏในบทสาบานตนของฮิปโปคราตีส ซึ่งพูดคุยเกี่ยวกับหลักการพื้นฐานของการปฏิบัติวิชาชีพแพทย์ คำสาบานตนนี้มีอายุราว 500 ปีก่อนคริสตกาล ส่วนปฏิญญาเฮลซิงกิ (1964) และ ประมวลเนือร์นแบร์ก (1947) เป็นเอกสารว่าด้วยจริยธรรมแพทย์ชิ้นสำคัญสองชิ้น 

## อ้างอิง

### บรรณานุกรม
*Beauchamp, Tom L., and Childress, James F. 2001. *Principles of Biomedical Ethics*. New York: Oxford University Press.
*
*Brody, Baruch A. 1988. *Life and Death Decision Making*. New York: Oxford University Press.
*Curran, Charles E. "The Catholic Moral Tradition in Bioethics" in Walter and Klein (below).
*
*
*
* See especially chapter 1, "Historical background to the discipline."
*
*
*
*
*
* «Législation, éthique et déontologie», Bruxelles: Editions de Boeck Université, 2011, Karine BREHAUX, 

## แหล่งข้อมูลอื่น
*
* Global health ethics at World Health Organization
* Health Care Ethics article in the *[[Internet Encyclopedia of Philosophy]]*

หมวดหมู่:การวิจัยทางการแพทย์
หมวดหมู่:แพทยศาสตร์
แพทย์
จินดามณี (ตำรา)

**จินดามณี** เป็นแบบเรียนภาษาไทย มีเนื้อหาครอบคลุมเรื่อง การใช้สระ พยัญชนะ วรรณยุกต์ การแจกลูก การผันอักษร อักษรศัพท์ อักษรเลข การสะกดการันต์ การแต่งคำประพันธ์ ชนิดต่าง ๆ และกลบท ปรากฏกลบท อยู่ 60 ชนิด มีทั้งจินดามณี แต่งขึ้นในสมัยอยุธยาตอนกลาง โดยพระโหราธิบดี ในรัชสมัยของสมเด็จพระนารายณ์มหาราช (แต่บางข้อมูลเชื่อว่าอาจจะแต่งก่อนหน้านั้นนับร้อยปี คือ แต่งในรัชสมัยของสมเด็จพระเอกาทศรถ) และยังเป็นแบบเรียนเล่มแรกของไทยด้วย และจากการที่จินดามณีของพระโหราธิบดี เป็นแบบเรียนไทยมาก่อนจนเป็นเสมือนสัญลักษณ์ของแบบเรียนไทย ทำให้หนังสือแบบเรียนไทยในยุคต่อมาหลายเล่มใช้ชื่อตามว่า "จินดามณี" เช่นเดียวกัน เช่น จินดามณีฉบับความแปลก จินดามณีครั้งแผ่นดินพระเจ้าบรมโกศ จินดามณีฉบับกรมหลวงวงษาธิราชสนิท จินดามณีฉบับพิมพ์ของหมอสมิท และจินดามณีฉบับพิมพ์ของหมอแบรดลีย์

## ดูเพิ่ม
* ประถมมาลา

## อ้างอิง

## แหล่งข้อมูลอื่น

หมวดหมู่:ภาษาไทย
หมวดหมู่:วรรณคดีไทย
หมวดหมู่:วรรณกรรมสมัยกรุงศรีอยุธยา
หมวดหมู่:หนังสือเรียนภาษาไทย
สถานีรถโดยสารประจำทาง

thumb|สถานีรถโดยสารประจำทาง

**สถานีรถโดยสารประจำทาง** เป็นจุดรับส่งและจุดจอดรถโดยสารประจำทาง ซึ่งเป็นรถโดยสารเดินทางในเมืองหรือระหว่างเมือง ในประเทศไทยท่ารถจะมีอยู่ในทุกจังหวัด ทุกอำเภอ และอาจจะมีบางตำบลที่เป็นตำบลสำคัญๆ ในต่างประเทศท่ารถจะมีอยู่ตามเมืองสำคัญและเมืองใหญ่ โดยที่เมืองใหญ่บางแห่งอาจมีท่ารถมากกว่าหนึ่งท่า ท่ารถแบ่งออกได้เป็นหลายแบบ ทั้งท่ารถขนาดใหญ่สำหรับรถโดยสารประจำทางขนาดใหญ่หรือรถทัวร์ ท่ารถขนาดกลางสำหรับรถโดยสารขนาดกลาง และท่ารถขนาดเล็กสำหรับรถโดยสารขนาดเล็ก หรือรถสองแถว ซึ่งขนาดของท่ารถจะขึ้นอยู่กับสำคัญของจังหวัด อำเภอ หรือตำบลนั้นๆ 

ในประเทศไทยนั้นนอกจากท่ารถจะเป็นของรัฐแล้ว ยังมีท่ารถของเอกชน ซึ่งสร้างขึ้นเพื่อเป็นจุดจอดรับ-ส่งผู้โดยสารสำหรับบริษัทเอกชนนั้นๆ ด้วย เช่นท่ารถของบริษัทเชิดชัยทัวร์ ท่ารถของบริษัทนครชัยแอร์เป็นต้น สำหรับที่ท่ารถนอกจากจะเป็นอาคารสำหรับจอดรถแล้ว ยังมีพนักงาน นายท่ารถ ทำการอยู่ด้วย 

หมวดหมู่:ภาพ สถานีรถไฟนครราชสีมา
ซีพี/เอ็ม

**ซีพี/เอ็ม** (**CP/M** ย่อมาจาก Control Program/Monitor) เป็นระบบปฏิบัติการ ซึ่งเดิมเขียนเพื่อทำงานบนเครื่องไมโครคอมพิวเตอร์ที่ใช้ชิปตระกูล 8080/85 ของอินเทล ซีพี/เอ็มเริ่มเขียนโดย แกรี คิลดัลล์ (Gary Kildall) แห่งบริษัท ดิจิทัล รีเสิร์ช (Digital Research, Inc.) เดิมเป็นระบบซิงเกิลทัสก์ และทำงานกับเฉพาะโพรเซสเซอร์ขนาด 8 บิต และหน่วยความจำไม่เกิน 64 กิโลไบต์ แต่รุ่นหลังรองรับการทำงานหลายผู้ใช้และขยายไปทำงานบนโปรเซสเซอร์ซึ่งปัจจุบันนี้ล้าสมัยแล้วหลังจากเครื่องไมโครคอมพิวเตอร์ได้ขยายมาเป็นเครื่องขนาด 16 บิต

## อ้างอิง

## แหล่งข้อมูลอื่น
* 
* CP/M The First PC Operating System. *digitalresearch.biz*.

หมวดหมู่:ระบบปฏิบัติการ
พระไภรวะ

**พระไภรวะ** (; การถอดรูปเป็นอักษรไทยบางครั้งอาจเขียนเป็น "ไภรพ") หรือ **พระศิวะปางดุร้าย** เป็นปางหนึ่งของพระศิวะ ซึ่งชาวไทยเรียกว่า "พระพิราพ" ซึ่งเป็นครูในนาฏกรรม ปรากฏในนิกายตันตระ 

สาเหตุที่ทำให้มีลักษณะที่น่ากลัว เนื่องจากจะทำให้ศาสนิกเกรงกลัวพลอำนาจของเทพเจ้า พระศิวไภรพนั้นมีอยู่มี 2 แบบ คือ 

* กาฬไภรพ ชาวเนปาล เรียกว่า "กาฬไภราพ" ผิวกายเป็นสีดำ สวมเครื่องประดับสีแดงและเหลือง มีสีแดงที่คนเอามาป้ายทาต่างเลือดสังเวยเปรอะทั้งองค์ พระเนตรของพระองค์โปนถลน เขี้ยงโง้ง พระหัตถ์ทั้ง 6 ถือดาบและอาวุธต่าง ๆ รวมทั้งหัวคนด้วย เชื่อกันว่าศักดิ์สิทธิ์ สามารถลงโทษคนพูดเท็จให้เลือดออกจนตายได้ เวลาจะสาบานอะไร ต้องมาสาบานที่กาฬไภรพ 
* เศวตไภรพ ชาวเนปาล เรียกว่า "เสโตไภราพ" เป็นแบบเดียวกับกาฬไภรพ แต่แตกต่างกับกาฬไภรพตรงที่ เศวตไภรพนี้ผิวกายจะเป็นสีขาว 

บางคนเข้าใจกันว่ากาฬไภรพ และเศวตไภรพ เป็นองค์เดียวกับพระแม่กาลี เพราะเห็นความดุร้าย แยกเขี้ยวยิงฟัน และมีการนำเลือดมาสังเวย แต่ความจริง ไภรพ ก็คือพระนามของพระศิวะปางดุร้าย

## กาศีลิงคพิราปปา
กาศีลิงคพิราปปา เป็นไภรวะปางที่มีผู้นับถือมากในพาราณสี เป็นปางดุของพระศิวะที่ตัดเศียรที่ห้าของพระพรหม หลังจากนั้นไภรวะต้องใช้บาปด้วยเป็นขอทาน มีศีรษะพระพรหมเป็นบาตรติดมือไป จนมาถึงเมืองพาราณสี ศีรษะพระพรหมหลุดจากมือ พระไภรวะจึงเป็นเทพประจำเมืองพาราณสี มีหน้าที่กินบาปของผู้นำเนื้อดิบกับเหล้ามาเซ่นสังเวย ชาวพาราณสีสร้างรูปเคารพของท่านเป็นเสาแบบหลักประหาร มีหัวยักษ์อยู่บนยอด ในบันทึกระบุว่าเมื่ออังกฤษเข้ายึดพาราณสีนั้น ชาวบ้านยังเซ่นเสานี้โดยการเชือดคนและควายบูชา ในเนปาลมีการบูชาเทพลักษณะนี้เช่นกัน แต่ใช้การเชือดแพะบูชา และยังทำต่อมาถึงปัจจุบัน คำว่าพิราปปานี้ ในรามเกียรติ์เรียกว่าพระพิราพหรือพระพิราพป่า และเป็นเทพที่นักดนตรีเคารพบูชากันมาก    

พระศิวะปางไภรวะนี้จะคู่กับพระแม่ไภรวีหรือพระแม่ปารวตีซึ่งเป็นอวตารของพระแม่อธิศักติเป็นหนึ่งในสิบของ พระแม่ทศมหาวิทยา ทั้งสิบองค์ (ตามความเชื่อของลัทธิศักติ) หรือนิกายตันตระ เป็นเทพที่ทำลายความชั่วร้ายทั้งปวง ซึ่งมีลักษณะคล้ายกับพระแม่กาลีซึ่งเป็นปางดุร้ายเช่นกัน

## อ้างอิง

## ดูเพิ่ม
* พระศิวะ

หมวดหมู่:พระศิวะ
นันโทปนันทสูตรคำหลวง

**นันโทปนันทสูตรคำหลวง** เป็นวรรณคดีพุทธศาสนา ในสมัยอยุธยา เจ้าฟ้าธรรมธิเบศร (เจ้าฟ้ากุ้ง) ทรงพระนิพนธ์ขึ้นเมื่อ พ.ศ. 2279 ในสมัยสมเด็จพระเจ้าอยู่หัวบรมโกศ โดยมีลักษณะคำประพันธ์เป็นร่ายยาว นำด้วยภาษาบาลี แล้วขยายเป็นร่าย สลับกันเรื่อยไปจนจบ มีจุดมุ่งหมายเพื่อเผยแผ่คำสั่งสอนทางพระพุทธศาสนา และก่อให้เกิดศรัทธาในพุทธศาสนา  โดยทรงนำเนื้อเรื่องมาจากคัมภีร์ทีฆนิกาย ชื่อ *นันโทปนันทสูตร*

## ต้นฉบับ
เจ้าฟ้าธรรมธิเบศร ทรงพระนิพนธ์ขึ้นเมื่อ พ.ศ.2279 ขณะทรงผนวชอยู่ ณ วัดโคกแสง มีพระนามฉายาว่า "สิริปาโล" ทรงแปลมาจากเรื่อง *นันโทปนันทปกรณัม* ในคัมภีร์ฑีฆนิกายสีลขันธ์นอกสังคายนา ซึ่งพระมหาพุทธสิริเถระ ภิกษุชาวลังการจนาไว้เป็นภาษาบาลี

ตัวต้นฉบับเอกสารโบราณเป็นหนังสือสมุดไทยขาวได้มาจากขุนวิทูรดรุณากร กรมศึกษาธิการ ทูลเกล้าฯ ถวายให้หอพระสมุดวชิรญาณ เมื่อวันที่ 5 กันยายน พ.ศ. 2451

ประกอบด้วย หนังสือสมุดไทยขาว จำนวน 92 หน้า ขนาดกว้าง 13 เซนติเมตร ยาว 39.9 เซนติเมตร หนา 6.5 เซนติเมตร ปกลงรักปิดทอง เขียนลายกนกเครือเถา ชุบ (เขียน) ด้วยอักษรขอมย่อ ภาษาบาลี และอักษรไทยย่อ ภาษาไทย ชุบเส้นอักษรด้วยวัสดุ 3 ชนิด คือ เส้นทอง เส้นชาด และเส้นหมึก เมื่อลงเส้นอักษรเสร็จแล้ว โบกฝุ่นขาวและลงน้ำยากันซึมทั้งก่อนและหลังเขียนอักษร 

วันที่ 17 เมษายน 2568 องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้รับรองให้ "หนังสือสมุดไทย เรื่อง นันโทปนันทสูตรคำหลวง" ซึ่งขึ้นทะเบียนเป็นมรดกความทรงจำประเทศไทยเมื่อวันที่ 21 ธันวาคม พ.ศ. 2558 เป็นมรดกความทรงจำแห่งโลก ในนาม "ต้นฉบับ นันโทปนันทสูตรคำหลวง (22 กรกฎาคม พ.ศ. 2279)" () ประกอบด้วย หนังสือสมุดไทยทำจากกระดาษข่อยจำนวน 190 หน้า ด้วยจุดเด่นที่แสดงให้เห็นถึงรูปลักษณ์วรรณกรรมที่ซับซ้อน คุณค่าทางศีลธรรมเหนือกาลเวลา และประเพณีการบันทึกต้นฉบับแบบพหุภาษา พร้อมนำเสนอว่าชาวพุทธและนักดนตรีนานาประเทศได้นำเนื้อความในสมุดไทยเล่มนี้มาขับขานในช่วงที่เกิดภัยพิบัติระดับโลก โดยสื่อถึงสารที่เข้าใจได้ทั่วไปเกี่ยวกับความรุ่งโรจน์ (auspiciousness) ความใจกว้าง (tolerance) และสันติภาพ (peace)

## เนื้อหา
เนื้อหากล่าวถึงครั้งพระพุทธองค์มีพุทธบัญชาให้พระโมคคัลลานะไปปราบพญานาค นามว่า นันโทปนันทะ ให้คลายทิฐิมานะลง เมื่อนันโทปนันทนาคราชคลายทิฐิมานะลง ได้แปลงกายเป็นมาณพ จึงได้ยอมรับนับถือพระพุทธองค์ไปตลอดชีวิต แสดงให้เห็นสุภาษิตว่า ควรชนะคนไม่ดีด้วยความดี คือ เราควรสอนให้คนพาลกลับเนื้อกลับตัวเป็นคนดี  มีดวงตาเห็นธรรม คือ อริยสัจ เข้าสู่ความหลุดพ้น สามารถนำมาใช้ในชีวิตประจำวันได้

เนื้อหานอกจากจะสะท้อนให้เห็นถึงสภาพสังคมสมัยอยุธยาตอนปลายที่มีความเลื่อมใสศรัทธาในพระพุทธศาสนาอย่างยิ่งแล้ว ยังแสดงถึงความเป็นวรรณกรรมไทยที่แปลมาจากภาษาบาลี แล้วแต่งเป็นคำประพันธ์ที่ใช้ความเปรียบเทียบได้สละสลวยงดงาม ใช้ศัพท์ภาษาบาลี สันสกฤตและเขมรควบคู่ไปกับภาษาไทยอย่างสลับซับซ้อน ทำให้บังเกิดความไพเราะยากที่จะหาวรรณกรรมใดเสมอเหมือน อีกทั้งยังบันทึกไว้ด้วยรูปอักษรไทยโบราณที่เรียกว่า อักษรไทยย่อ ร่วมกับอักขรวิธีโบราณซึ่งปัจจุบันเลิกใช้แล้ว

## อ้างอิง

หมวดหมู่:วรรณคดีไทย
หมวดหมู่:วรรณกรรมศาสนาพุทธ
หมวดหมู่:วรรณกรรมสมัยกรุงศรีอยุธยา
หมวดหมู่:ความทรงจำแห่งโลกจากประเทศไทย
ปลาน้ำหมึก

**ปลาน้ำหมึก** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Opsarius pulchellus*  อยู่ในวงศ์ปลาซิว (Danionidae)  รูปร่างคล้ายปลาน้ำหมึกโคราช (*O. koratensis*) ซึ่งเป็นปลาในสกุลเดียวกัน  ต่างกันที่น้ำหมึกมีลำตัวที่ป้อมสั้นกว่า ปลายปากป้าน  มีสีสันที่สดใสกว่าและลายขีดข้างลำตัวใหญ่และชัดเจนกว่า  เกล็ดมีขนาดใหญ่กว่า ครีบหลังมีแต้มสีแดงเห็นชัดเจน ตัวใหญ่สุดเท่าที่มีการบันทึกมีขนาด 11 เซนติเมตร

พบอาศัยอยู่ในแม่น้ำสายใหญ่และลำธารในป่าและเชิงเขาที่น้ำสะอาดไหลแรงที่ภาคเหนือของประเทศไทย พบในแม่น้ำโขงด้วย  แต่ไม่พบในแม่น้ำสาละวิน  มีพฤติกรรมมักแย่งชิงตัวเมียกันในฤดูผสมพันธุ์ โดยปลาตัวผู้จะใช้หัวและลำตัวฟาดคู่ต่อสู้  บริเวณส่วนหัวจะมีตุ่มขึ้นในฤดูนี้ 

นิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
*https://www.practicalfishkeeping.co.uk/features/mackerel-barb-opsarius-pulchellus/

น้ำหมึก
น้ำหมึก
น้ำหมึก
น้ำหมึก
น้ำหมึก
น้ำหมึก

en: Opsarius pulchellus
สาวก

**ศราวก** (สันสกฤต) หรือ **สาวก** (บาลี) แปลว่า *ผู้ฟัง* คือผู้ฟังตามครูบาอาจารย์ผู้สั่งสอนหลักธรรม ใช้สำหรับบุรุษ ถ้าเป็นสตรีใช้ว่า **สาวิกา**

**สาวก** ในคำวัดใช้หมายถึงผู้ฟังโอวาทนุสาสนี หรือคำสั่งสอนของพระพุทธเจ้าโดยเคารพ ใช้เรียกทั้งที่เป็นบรรพชิตและคฤหัสถ์ เช่นใช้ว่า พระอรหันตสาวก พระสงฆ์สาวก ภิกษุสาวก ภิกษุณีสาวิกาและใช้หมายถึงลูกศิษย์ของศาสดาอื่น ๆ ด้วย เช่น สาวกของนิครนถ์นาฏบุตร สาวกของพราหมณ์พาวรี

## อ้างอิง
* พระธรรมกิตติวงศ์ (ทองดี สุรเตโช) ป.ธ. ๙ ราชบัณฑิต *พจนานุกรมเพื่อการศึกษาพุทธศาสน์ ชุด *'คำวัด,*' * วัดราชโอรสาราม กรุงเทพฯ พ.ศ. 2563

## ดูเพิ่ม
* นักบวช

หมวดหมู่:พระสงฆ์
หมวดหมู่:พิธีกรรมในศาสนาพุทธ
หมวดหมู่:คำศัพท์ศาสนาพุทธ
ภาษาฉัตตีสครห์

**ภาษาฉัตตีสครห์** (; **छत्तीसगढ़ी** (*[[อักษรเทวนาครี]]*), **ଛତିଶଗଡ଼ି** (*[[อักษรโอริยา]]*) เป็นภาษาอินโด-อารยันที่มีผู้พูดประมาณ 16 ล้านคน [1.6 โกฏิใน *[[ระบบเลขอินเดีย]]*] ในรัฐฉัตตีสครห์กับรัฐอื่น ๆ  ส่วนใหญ่อยู่ในรัฐฉัตตีสครห์ และบริเวณใกล้เคียงในรัฐโอริศา รัฐมัธยประเทศ และรัฐพิหาร ใกล้เคียงกับภาษาบาเฆลและภาษาอวาธิ อยู่ในตระกูลอินโด-ยูโรเปียน สาขาตะวันออกตอนกลาง เขียนด้วยอักษรเทวนาครี

## ข้อมูล
*G. A. Zograph: *Languages of South Asia*, 1960 (translated by G.L. Campbell, 1982), Routledge, London.

## อ้างอิง

## บรรณานุกรม
*C. K. Chandrakar, "Chhattisgarhi Shabadkosh"
*C. K. Chandrakar, "Manak Chhattisgarhi Vyakaran"
*C. K. Chandrakar, "Chhattisgarhi Muhawara Kosh"
*Chhattisgarh Rajbhasha Aayog, "Prashashnik Shabdkosh Vol. I & II"

## แหล่งข้อมูลอื่น

ฉัตตีสครห์
ซัลวาโตเร บูร์รูนี

**ซัลวาโตเร บูร์รูนี**  นักมวยสากลชาวอิตาลี เกิดเมื่อ 11 เมษายน  พ.ศ. 2476  เสียชีวิตเมื่อ 30 มีนาคม  พ.ศ. 2547 รวมอายุได้ 70 ปี สถิติการชก 109 ครั้ง ชนะ 99 (น็อค 32) เสมอ 1 แพ้ 9

## ประวัติ
**ซัลวาโตเร บูร์รูนี**  เป็นอดีตแชมป์โลกรุ่นฟลายเวทของอิตาลี เคยชกมวยสากลสมัครเล่นติดทีมชาติอิตาลีในรุ่นฟลายเวทไปแข่งขันกีฬาโอลิมปิก พ.ศ. 2499 ที่ เมลเบิร์น ได้บายในรอบแรก และตกรอบสองแพ้นักมวยจากสหภาพโซเวียต จากนั้นจึงหันมาชกมวยสากลอาชีพ ได้ครองแชมป์ยุโรปรุ่นฟลายเวท จากนั้นขึ้นชิงแชมป์โลกรุ่นฟลายเวท ชนะคะแนน โผน กิ่งเพชร ป้องกันตำแหน่งได้ 1 ครั้ง จึงเสียแชมป์ให้วอลเตอร์ แมคโกแวน แต่ก่อนจะป้องกันแชมป์กับแมคโกแวน สมาคมมวยโลกได้ประกาศปลดบูร์รูนี  ออกจากตำแหน่งแชมป์เพราะไม่ยอมชกป้องกันตำแหน่งกับโอราเซียว เอนรีเก อักกาบาโย แมคโกแวนที่ชิงแชมป์ได้ไปจากบูร์รูนี จึงเป็นแชมป์ของสภามวยโลกเท่านั้น

หลังจากเสียแชมป์ บูร์รูนี  ได้ขยับขึ้นไปชกในรุ่นแบนตัมเวท ได้ครองแชมป์ยุโรป ใน พ.ศ. 2511 เขาได้พยายามขึ้นชิงแชมป์โลกรุ่นแบนตัมเวทแต่ไม่ได้ชิง จึงแขวนนวมไป

## เกียรติประวัติ
* แชมป์อิตาลีรุ่นฟลายเวท (2501 – 2503)
* แชมป์ยุโรปรุ่นฟลายเวท (2504 – 2507)
** ชิง,29 มิถุนายน 2504  ชนะคะแนน ริสโต ลุกโกเนน ที่ อิตาลี
** ป้องกันครั้งที่ 1, 13 สิงหาคม 2504 ชนะน็อค เดเร็กซ์ ลอย์ด ยก 6 ที่ อิตาลี
** ป้องกันครั้งที่ 2, 30 มิถุนายน 2505 ชนะคะแนน มิมุน เบน อลี ที่ อิตาลี
** ป้องกันครั้งที่ 3, 14 กันยายน 2505 ชนะคะแนน ปิแอร์ รอสซี่ ที่ อิตาลี
** ป้องกันครั้งที่ 4, 5 กรกฎาคม 2506 ชนะคะแนน รีน ลิเบียร์ ที่ อิตาลี
** ป้องกันครั้งที่ 5, 24 เมษายน 2507 ชนะคะแนน วอลเตอร์ แมคโกแวน ที่ อิตาลี
* แชมป์โลกรุ่นฟลายเวท WBC, WBA (2508 – 2509)
** ชิง, 23 เมษายน 2508 ชนะคะแนน โผน กิ่งเพชร ที่ อิตาลี  (เบอร์รูนี่ ถูกปลดจากตำแหน่งแชมป์ของ WBA เมื่อ พฤศจิกายน 2508)
** ป้องกันครั้งที่  1, 2  ธันวาคม 2508 ชนะน็อค ร็อคกี้ แกตเตลลารี ยก 13 ที่ ออสเตรเลีย 
** เสียแชมป์, 14 มิถุนายน 2509  แพ้คะแนน วอลเตอร์ แมคโกแวน ที่ อังกฤษ
* แชมป์ยุโรปรุ่นแบนตัมเวท (2511 – 2512)
** ชิง, 10 มกราคม 2511 ชนะคะแนน มิมุน เบน อลี ที่ อิตาลี
** ป้องกันครั้งที่ 1, 31 กรกฎาคม 2511 ชนะคะแนน ฟรานโก ซูร์โล ที่ อิตาลี
** ป้องกันครั้งที่ 2, 9 เมษายน 2512 ชนะน็อค ปิแอร์ เวตโรฟ ยก 9 ที่ อิตาลี

## อ้างอิง

* สถิติการชก boxrec.com 

 
หมวดหมู่:นักมวยสากลชาวอิตาลี
หมวดหมู่:แชมป์โลก WBC
หมวดหมู่:แชมป์โลก WBA
หมวดหมู่:แชมป์มวยสากลทวีปยุโรป
หมวดหมู่:บุคคลจากแคว้นซาร์ดิเนีย
หมวดหมู่:แชมป์มวยสากลประเทศอิตาลี
ภาษาอวัธ

**ภาษาอวัธ** (, ; अवधी; ****) หรือโอธี (Oudhi/औधी/𑂌𑂡𑂲) เป็นภาษาโซนกลางในสาขาอินโด-อารยันที่มีผู้พูดในอินเดียเหนือ ส่วนใหญ่พูดกันในภูมิภาคอวัธ รัฐอุตตรประเทศ ประเทศอินเดีย คำว่า *อวัธ* มีความเชื่อมโยงกับอโยธยา เมืองโบราณที่ถือเป็นบ้านเกิดของพระราม ซึ่งเคยมีผู้พูดเป็นจำนวนมากก่อนที่จะเปลี่ยนไปใช้ภาษาฮินดูสตานีในคริสต์ศตวรรษที่ 19

ในเชิงภาษาศาสตร์ อวัธเป็นภาษาเทียบเท่ากับภาษาฮินดูสตานี อย่างไรก็ตาม ภาครัฐจัดให้เป็นสำเนียงของภาษาฮินดี ทำให้มีการเรียนการสอน การเขียนเอกสารทางการและการปกครองด้วยภาษาฮินดีแทนที่จะเป็นภาษาอวัธ และวรรณกรรมภาษานี้จะอยู่ในกลุ่มของวรรณกรรมฮินดี

ชื่ออื่นของภาษาอวัธได้แก่ *Baiswāri* (ตามเขตการปกครองย่อยของBaiswara),  *Pūrbī* (แปลว่า "ตะวันออก") และ *Kōsalī* (ตามอาณาจักรโกศล) 

## ขื่อของภาษา
ภาษาอวัธ (หรือ อวธีภาษา) เป็นสำเนียงหลักของภาษาฮินดีสำเนียงตะวันออก ซึ่งเป็นภาษากลุ่มอินโด-อารยันที่ใช้พูดทางภาคเหนือของอินเดีย และแพร่กระจายไปทั่วโลก คำว่า "อวธี" หมายถึงภาษาของดินแดนอวัธหรือโอธ แต่มีการใช้พูดแพร่หลายในดินแดนอื่นด้วย เช่น กันปูร์ อัลลอฮาบาด และบางส่วนของเนปาล ฟีจี มอริเชียส ซูรินาม ตรินิแดด มาเลเซีย กายอานา นอกจากนั้นยังมีผู้พูดภาษานี้ในมหาราษฏระ หรยาณา พิหาร ฌารขัณฑ์ อุตตราขัณฑ์ มัธยประเทศ

## การแพร่กระจายทางภูมิศาสตร์
ส่วนใหญ่ผู้พูดภาษาอวัธอยู่ในรัฐอุตรประเทศ อุตตรขัณฑ์ และพิหาร และพื้นที่ใกล้เคียงในเนปาล มีผู้พูดภาษาอวัธประมาณ 45 ล้านคนทั่วโลก นอกจากในประเทศอินเดียแล้วจะพบผู้พูดภาษานี้ในเนปาล ฟีจี กายอานา มาเลเซียและมอริเชียส ส่วนใหญ่พูดภาษานี้เป็นภาษาแม่ ภาษานี้เขียนด้วยอักษรเทวนาครีหรืออักษรไกถี มุสลิมที่พูดภาษานี้ใช้อักษรอาหรับแบบเปอร์เซีย

## วรรณกรรมพื้นบ้าน
มีงานเขียนจำนวนน้อยในภาษาอวัธ เพราะจะใช้ภาษาฮินดีหรือภาษาอูรดูในการเขียน แม้ว่าทุกวันนี้จะพิจารณาว่าเป็นสำเนียงหนึ่งของภาษาฮินดี แต่ก่อนที่จะมีการปรับมาตรฐานภาษาฮินดี ภาษานี้เป็นหนึ่งในสองสำเนียงของภาษาฮินดี (อีกสำเนียงหนึ่งคือสำเนียงพรัช) ที่มีความสำคัญในการเขียน เอกสารเก่าที่สุดที่เกี่ยวกับภาษาอวัธคือ อุกติวยาติปราการณะเขียนโดย ทาโมทารา ปัณฑิตา ที่มีชีวิตในสมัยพุทธศตวรรษที่ 17 เขาเขียนเอกสารนี้เพื่อใช้สอนภาษาอวัธ เมื่อลัทธิซูฟีแพร่เข้ามาในอินเดีย ได้มีกวีที่เป็นมุสลิมเขียนบทกวีด้วยภาษาอวัธ กวีคนแรกคือเมาลานา ดาอุด บทกวีเหล่านี้เขียนด้วยอักษรเปอร์เซีย

สำเนียงอวัธของภาษาเปอร์เซียมีกวีที่นับถือลัทธิซูฟีจำนวนมาก นักเขียนที่ยิ่งใหญ่ในช่วงนี้คือ กอสวานี ตุลสิดาส หนังสือที่เขาเขียนคือ รามจริตมนัส ซึ่งเป็นเรื่องราวของพระราม มาลิก มูฮัมหมัด ญายาซี เขียนปัทมวัท เป็นต้น

## อ้างอิง

## บรรณานุกรม

* 
* 
* 
* 
* 
* 
* 
* 
* 
* 
* 

## อ่านเพิ่ม
* 
* 

## แหล่งข้อมูลอื่น

* Entry for Awadhi at SIL International
* Awadhi Books

อวัธ
อวัธ
ภาษาทักขินี

**ภาษาทักขินี** (ภาษาฮินดี : दक्खिनी) หรือภาษาเทจจนี (ภาษาอูรดู : دکنی) เป็นภาษาถิ่นของภาษาอูรดู ใช้พูดในเขตเดคคัน ทางใต้ของอินเดีย มีศูนย์กลางที่เมืองไฮเดอราบัด รัฐอันธรประเทศ พัฒนาขึ้นจากภาษาในอินเดีย และภาษาเปอร์เซีย มีลักษณะที่ผสมผสานกัน ระหว่างภาษาสันสกฤต ภาษาฮินดี ภาษาอูรดู ภาษามราฐี ภาษาคุชราต ภาษากันนาดา ภาษาเตลุกุ ภาษาอาหรับ ภาษาเปอร์เซีย และภาษาตุรกี เป็นภาษากลางของมุสลิมทางใต้ของอินเดีย
ทักขินี
ภาษาซะราอีกี

**ภาษาซะราอีกี** ( **') หรือภาษาเสไรกิ ภาษามันตานี ภาษาปัญจาบใต้ ในอดีตเรียกเป็น **ภาษามุนตานี*'  (อักษรชาห์มูขี: ملتانی, [[อักษรคุรมุขี]]: ਮੁਲਤਾਨੀ, [[อักษรเทวนาครี]]: मुल्तानी) เป็นภาษาที่ใช้พูดในจังหวัดสินธ์ และปัญจาบ [[ประเทศปากีสถาน]] มีผู้พูดราว 14 ล้านคน นอกจากนี้มีผู้พูดอีก 20,000 คนใน[[อินเดีย]]และ[[อังกฤษ]] ที่มาของคำว่า “ซะราอีกี” ยังไม่แน่นอน อาจมาจาก[[ภาษาสินธี]] แปลว่า “เหนือ” หรือ[[ภาษาสันสกฤต]] แปลว่า “พระอาทิตย์”

== การแพร่กระจายทางภูมิศาสตร์และจำนวนผู้พูด ==
ปัจจุบันผู้พูดภาษาซะราอีกีส่วนใหญ่อยู่ในปากีสถาน ภาษานี้เป็นภาษากลางของผู้คนในบริเวณนั้นคือชาวบาโลช ชาวพาซตุน ชาวสินธ์และชาวปัญจาบ นอกจากนั้น ยังเป็นภาษาทางการค้าจนถึงปัจจุบัน ปัจจุบันมีประชาชนในบริเวณต่าง ๆ ของปัญจาบและเดรา อิสมาอิล ข่าน ใช้พูดเป็นภาษาแม่ เป็นภาษาที่ใช้พูดและเข้าใจอย่างกว้างขวางในฐานะภาษาที่สองทางเหนือและทางตะวันตกของสินธ์ไปจนถึงการาจี ที่ราบกัจฉิในบาลูชิสถาน ในอินเดีย รายงานใน พ.ศ. 2544 มีผู้พูดภาษาซะราอีกีในอินเดียราว 70,000 คน ซึ่งเป็นลูกหลานของผู้อพยพมาจากปัญจาบตะวันตกหลังจากการแบ่งแยกอินเดียใน พ.ศ. 2490 ในอัฟกานิสถานมีผู้พูดภาษาซะราอีกี สำเนียงกันดาฮารีในหมู่ชาวอัฟกานิสถานที่นับถือศาสนาฮินดู

ในปากีสถานรายงานไว้เมื่อ พ.ศ. 2524 ซึ่งมีผู้พูดภาษาซะราอีกีเป็นภาษาแม่ 9.38% ต่อมาใน พ.ศ. 2541 เพิ่มเป็น 10.53% ในอินเดียมีผู้พูดสำเนียงมูลตานี 56,096 คน พูดสำเนียงพหาวัลปุรีอีกราว 11,873 คน ที่เหลือพูดสำเนียงอื่น ๆ

== ชื่อของภาษา ==
คำว่าซะราอีกีเริ่มใช้ครั้งแรกเมื่อ พ.ศ. 2503 โดยผู้นำทางการเมืองและสังคมที่พยายามจะสร้างกลุ่มชาติพันธุ์ซะราอีกีและสร้างมาตรฐานของภาษาเขียนขึ้นมา คำว่าซะราอีกีมาจากคำว่าเสาวีรา (سوویرا) ซึ่งเป็นชื่อรัฐเก่าในอินเดีย และเมื่อเติมปัจจัย –ki ให้คำว่าเสาวีรา ทำให้กลายเป็นเสาวีรากี และเกิดการลดเสียงเหลือเพียงซะราอีกี ส่วน George Abraham Grierson รายงานว่าซะราอีกีมาจากภาษาสินธี สิโรหมายถึงทางเหนือ ส่วนในมหาวิทยาลัยในปากีสถานที่เปิดสอนภาษานี้ จะใช้ชื่อภาษาว่าซะราอีกี

== การจัดจำแนก ==
ภาษาซะราอีกี [[ภาษาสินธี]] และ[[ภาษาปัญจาบ]]เป็นภาษาในกลุ่มภาษาอินโด-อารยันเช่นเดียวกัน ภาษาปัญจาบและภาษาซะราอีกีสามารถเข้าใจกันได้ดี  มีความแตกต่างกันเฉพาะเสียงพยัญชนะ และโครงสร้างของกริยา

== ระบบการเขียน ==
ภาษาซะราอีกีมีระบบการเขียน 3 แบบคือ [[อักษรเปอร์เซีย]] โดยมีอักษร 42 ตัว ยืมมาจาก[[อักษรอูรดู]] 37 ตัว และพิเศษเฉพาะภาษาซะราอีกี 5 ตัว ผู้นับถือศาสนาฮินดูจะใช้อักษรคุรมุขีหรืออักษรเทวนาครี และมีการปริวรรตระหว่างภาษาซะราอีกีที่เขียนด้วยอักษรเปอร์เซียและเทวนาครี

== อ้างอิง ==


==บรรณานุกรม==

* Asif, Saiqa Imtiaz. 2005. [https://web.archive.org/web/20060925180100/http://www.bzu.edu.pk/jrlanguages/Journal%20Vol%207/Saqia%20Imtiaz.pdf Siraiki Language and Ethnic Identity]. *Journal of Research (Faculty of Languages and Islamic Studies)'', 7: 9-17. Multan (Pakistan): Bahauddin Zakariya University.
*
*
*
*
*  
*
*  (This PDF contains multiple articles from the same issue.)
*
*
*
*
*
*
*
*
*
*
*
*
*

## แหล่งข้อมูลอื่น

* A review of the linguistic literature on Saraiki
* Saraiki Alphabet  with Gurmukhi equivalents
* Download Saraiki font and keyboard for Windows and Android 
* Saraiki online transliteration 

ซะราอีกี
สถานีสุราษฎร์ธานี

thumb|250px|อาคารสถานีเมื่อปี 2549
thumb|250px|สถานีรถไฟสุราษฎร์ธานี

**สถานีรถไฟสุราษฎร์ธานี** หรือเดิมชื่อ **สถานีรถไฟพุนพิน (สถานีท่าข้าม)** เปิดเมื่อปี 2458 แต่ได้เปลี่ยนชื่อในราวๆ ปี 2505 เพื่อให้สอดคล้องกับชื่อจังหวัด เป็นสถานีรถไฟประจำจังหวัดสุราษฎร์ธานี ตั้งอยู่ฝั่งตะวันออกของแม่น้ำตาปี ตำบลท่าข้าม อำเภอพุนพิน จังหวัดสุราษฎร์ธานี ห่างจากตัวอำเภอเมืองสุราษฎร์ธานีประมาณ 12 กิโลเมตร เป็นสถานีรถไฟชั้น 1 ของทางรถไฟสายใต้

อาคารสถานีสร้างขึ้นเมื่อ พ.ศ. 2458 ต่อมาในระหว่างสงครามโลกครั้งที่สอง กองทัพญี่ปุ่นใช้อาคารสถานีเป็นที่ทำการหน่วยทหาร  อาคารสถานีถูกระเบิดทำลายทั้งหมด โดยเครื่องบินทิ้งระเบิดของกองทัพอากาศสหรัฐอเมริกา เมื่อ พ.ศ. 2488 พร้อมกับสะพานพระจุลจอมเกล้า ที่ข้ามแม่น้ำตาปี 

กรมรถไฟหลวง (ปัจจุบันคือ การรถไฟแห่งประเทศไทย) ได้สร้างสถานีชั่วคราวขึ้นที่ฝั่งตะวันตกของแม่น้ำตาปี ตรงกันข้ามกับสถานีเดิม ใช้ชื่อว่า **สถานีรถไฟสุราษฎร์ธานี 2**  เมื่อมีการก่อสร้างอาคารสถานีหลังใหม่ บนพื้นที่เดิม จึงได้รื้อถอนสถานีรถไฟชั่วคราวลง

## ตารางเวลาการเดินรถ

### เที่ยวขึ้น

### เที่ยวล่อง

## แหล่งข้อมูลอื่น
* http://www.thaitransport-photo.net/railmap/surat_thani.htm 
* http://www.railway.co.th/ticket/south.asp 
* https://web.archive.org/web/20150402120702/http://www.geocities.com/railsthai/south.htm

สุราษฎร์ธานี
สุราษฎร์ธานี
หมวดหมู่:แขวงบำรุงทางบ้านส้อง
หมวดหมู่:สิ่งก่อสร้างในอำเภอพุนพิน
หมวดหมู่:สถานีรถไฟในสยามที่เปิดทำการในปี พ.ศ. 2458
ใบสั่งซื้อ

**ใบสั่งซื้อ** (; PO) เป็นเอกสารข้อตกลงหรือสัญญาในเชิงพาณิชย์ ที่ออกโดยผู้ซื้อเพื่อสั่งซื้อพัสดุ สินค้าหรือบริการจากผู้ขาย โดยระบุชนิด จำนวน และราคา พร้อมทั้งอาจจะรวมถึงเงื่อนไขต่างๆ ตามที่ได้ตกลงกับผู้ขาย

## แหล่งข้อมูลอื่น
* purchase order sampleแสดงตัวอย่างของใบสั่งซื้อ 

หมวดหมู่:การค้า
หมวดหมู่:เอกสารทางธุรกิจ
ใบเสร็จรับเงิน

thumb|ตัวอย่างใบเสร็จรับเงินชนิดพิมพ์
**ใบเสร็จรับเงิน**  () หรือ **ใบเสร็จ** เป็นเอกสารที่ผู้รับเงินออกให้เพื่อเป็นหลักฐานแสดงว่าได้รับเงินเป็นการถูกต้องแล้ว  การออกเอกสารดังกล่าวบางกรณีอาจออกเป็นเอกสารอิเล็กทรอนิกส์ก็ได้  ในใบเสร็จรับเงินทั่วไปมักระบุรายการสินค้าหรือบริการที่ซื้อขายกันและราคาที่ตกลงชำระ ซึ่งอาจระบุข้อมูลภาษีที่เกี่ยวข้องที่ผู้รับชำระเงินเก็บและนำส่งรัฐบาลอีกด้วย

## ใบเสร็จรับเงินในประเทศไทย
ใบเสร็จรับเงินในประเทศไทยอาจจำแนกตามลักษณะการออกเอกสารได้เป็น 2 ลักษณะ ได้แก่
* บิลเหลือง หรือ ใบเสร็จ รับเงินที่ออกให้โดยผู้ประกอบการที่ไม่อยู่ในระบบภาษีมูลค่าเพิ่ม
* ใบเสร็จรับเงินที่ออกโดยผู้ประกอบการที่จดทะเบียนภาษีมูลค่าเพิ่ม
** ใบเสร็จรับเงิน/ใบกำกับภาษีอย่างย่อ ไม่มีข้อมูลที่อยู่ลูกค้า เช่น เอกสารแผ่นเล็กๆ ที่ได้มาเมื่อซื้อสินค้าในร้านสะดวกซื้อ ถือว่าเป็นใบเสร็จรับเงินและใบกำกับภาษีในใบเดียวกัน
** ใบเสร็จรับเงิน/ใบกำกับภาษีเต็มรูปแบบ มักเป็นเอกสารชุดที่ออกพร้อมใบกำกับภาษี

## ดูเพิ่ม
* ใบกำกับภาษี
* ใบรับสินค้า

หมวดหมู่:การค้า
หมวดหมู่:การบัญชี
โตเกียวบาบิโลน

**โตเกียวบาบิโลน** () เป็นการ์ตูนญี่ปุ่น 

## เนื้อเรื่อง
เรื่องราวเกี่ยวกับ สึเมรากิ ซูบารุ หนุ่มน้อยผู้มีจิตใจอ่อนโยน แท้จริงแล้ว เขาเป็นผู้นำของตระกูลสึเมรากิ ตระกูลผู้ใช้เวทย์ที่มีประวัติความเป็นมาอันยาวนาน เขารับงานต่างๆเพื่อหวังช่วยเหลือผู้คนเรื่อยมา
ซูบารุและพี่สาว (เป็นพี่น้องฝาแฝด) โดยซูบารุจะสวมถุงมือตลอดเวลา เนื่องจากตอนเด็ก ในฤดูหนาว ท่ามกลางหิมะ ซุบารุได้ไปเดินเล่นไปยังต้นซากุระ และเห็นคนของตระกูลซากุระ ฆ่าคนแล้วฝังไว้ใต้ต้นซากุระ ซึ่งโดยปกติ หากใครได้เห็นจะต้องถูกฆ่า แต่คนตระกูลซากุระได้ไว้ชีวิตซูบารุไว้ โดยทำเครื่องหมายดาวกลับหัวสัญลักษณ์ของซากุระสึกะโมโนริไว้หลังมือทั้ง 2 ข้างของซูบารุ โดยคนตระกูลซากุระจะมาฆ่าซูบารุหากการเจอกันอีกครั้ง คนตระกูลซากุระยังไม่สามารถทำให้ตัวเองรักซุบารุได้สำเร็จ

เวลาผ่านไป เมื่อ 2 พี่น้องโตขึ้น และได้รู้จักกับชายหนุ่ม "ซากุระซึกะ เซย์ชิโร่" เป็นสัตวแพทย์ จากนั้น เขาก็เข้ามามีส่วนร่วมในชีวิตของสองพี่น้อง
เซย์ชิโร่ ได้แสดงความรักต่อซูบารุออกมาหลายครั้ง ทำให้การป้องกันตัวทางจิตใจของซูบารุอ่อนลง แม้จะรู้ว่าเซย์ชิโร่เป็นคนของ"ซากุระสึกะโมโนริ" ตระกูลนักฆ่าที่อำมหิตและโหดเหี้ยม
เซย์ชิโร่เสียสละดวงตาข้างหนึ่งไปเพื่อป้องกันซูบารุจากหญิงผู้คลุ้มคลั่ง และได้มาซึ่งหัวใจของซูบารุ
หากแต่ความลับที่เก็บงำไว้ ทำให้เรื่องราวของทั้งคู่เดินทางไปในทิศทางที่ไม่มีผู้ใดคาดคิด

## ตัวละคร

## รายชื่อตอน

หมวดหมู่:แคลมป์
หมวดหมู่:การ์ตูนญี่ปุ่น
หมวดหมู่:ภาพยนตร์ญี่ปุ่น
หมวดหมู่:ข้อโต้เถียงในการ์ตูนญี่ปุ่น
หมวดหมู่:ความหลากหลายทางเพศในอนิเมะและมังงะ
หมวดหมู่:การไล่ผีในอนิเมะและมังงะ
หมวดหมู่:การ์ตูนญี่ปุ่นเกี่ยวกับนักสืบ
หมวดหมู่:หนังสือการ์ตูนที่มีฉากในโตเกียว
สิทธิ เจริญฤทธิ์

**สิทธิ เจริญฤทธิ์**  นักกีฬาเพาะกายทีมชาติไทย  วันเกิด 15 มกราคม พ.ศ. 2516 ชื่อเล่น โอ๋ เป็นชาว จ.สุรินทร์ จบการศึกษาจากโรงเรียนสุรวิทยาคาร สังกัด สโมสรพาวเวอร์โซนยิม  

## ผลงานเด่น
 
* แชมป์ รุ่น 80 กก. เพาะกายชายชิงแชมป์โลก(World Amateur Bodybuilding Championships ) ครั้งที่ 59 ที่ประเทศจีน ปี 2548 
* แชมป์ รุ่น 80 กก. เพาะกายชายชิงแชมป์โลก (World Amateur Bodybuilding Championships ) ครั้งที่ 60 ที่สาธารณรัฐเชก ปี 2549 
* แชมป์ รุ่น 80 กก. ซีเกมส์ 2005 ครั้งที่ 23 ที่ประเทศฟิลิปินส์ ปี 2548
* แชมป์ รุ่น 80 กก. เอเชียนเกมส์ 2006 ครั้งที่ 15 ที่ประเทศกาตาร์ ปี 2549
* เหรียญทอง รุ่น 80 กก. ซีเกมส์ 2007 ครั้งที่24 ที่ จังหวัด นครราชสีมา ประเทศไทย ปี 2550
* รองแชมป์อันดับ1 รุ่น 80 กก. เวิลด์ แชมเปี้ยนชิพส์ ครั้งที่ 61 ปี 2007 (พ.ศ. 2550) (IFBB 61st World Men's Bodybuilding Amateur Championships)
* รองแชมป์อันดับ2 รุ่น 80 กก. เวิลด์ แชมเปี้ยนชิพส์ ครั้งที่ 62 ปี 2008 (พ.ศ. 2551) (IFBB 62nd World Men's Bodybuilding Amateur Championships)
* แชมป์ รุ่น 80 กก. เอเชี่ยน บีช เกม ครั้งที่1 ที่ เกาะบาหลี ประเทศอินโดนีเซีย  ปี 2008 (พ.ศ. 2551) 
* เหรียญเงิน รุ่น 80 กก. ศึกเพาะกายและฟิตเนสชิงแชมป์เอเชีย 2009(พ.ศ. 2552) ดูผลการแข่งขันเพาะกายรายการนี้ของ สิทธิ เจริญฤทธิ์ 
* แชมป์ รุ่น 80 กก. การแข่งขันเพาะกายชายชิงแชมป์โลก ครั้งที่ 1  ปี2009 (พ.ศ. 2552) (the WBPF 1st World Men's Bodybuilding Championships)

## เครื่องราชอิสริยาภรณ์

## อ้างอิง

## แหล่งข้อมูลอื่น
*เว็บไซต์สิทธิ เจริญฤทธิ์
*ข้อมูลนักกีฬาสิทธิ เจริญฤทธิ์ในโดฮาเกมส์
* วิดีโอคลิปสิทธิ เจริญฤทธิ์
* ติดตามข่าวของสิทธิ เจริญฤทธิ์ Muscle.in.th

หมวดหมู่:นักเพาะกายชาวไทย
หมวดหมู่:นักเพาะกาย
หมวดหมู่:นักกีฬาชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกีฬาไทยที่ได้เหรียญทองเอเชียนเกมส์

หมวดหมู่:นักกีฬาจากจังหวัดสุรินทร์
หมวดหมู่:บุคคลจากโรงเรียนสุรวิทยาคาร
โดพามีนทรานสปอตเตอร์

**โดพามีนทรานสปอตเตอร์** (แดท) () เป็นโปรตีนสำคัญที่อยู่บริเวณเยื่อหุ้มเซลล์ของเซลล์ประสาทโดพามีน ทำหน้าที่ดูดกลับโดพามีนที่หลั่งออกมาในไซแนปส์เข้าสู่เซลล์ประสาทก่อนไซแนปส์ โดพามีนทรานสปอตเตอร์เป็นโปรตีนลำเลียงสารสื่อประสาทโดพามีนที่ต้องอาศัยไอออนโซเดียมและไอออนคลอไรด์ในการทำงาน โครงสร้างโมเลกุลของโดพามีนทรานสปอตเตอร์มีด้านปลายด้านเอ็น (N-terminus) และปลายด้านซี (C-terminus) อยู่ภายในเซลล์  ปัจจุบันพบว่าสารโคเคน (Cocaine) และยาเมทิลฟีนิเดท (Methylphenidate) ออกฤทธิ์โดยการยับยั้งการทำงานของโดพามีนทรานสปอตเตอร์

มีการศึกษาการกระจายตัวของโดพามีนทรานสปอตเตอร์ในอวัยวะต่างๆ ในหนูขาวโดยใช้วิธีอิมมิวโนฮิสโตเคมมิสทรี (Immunohistochemistry) พบโดพามีนทรานสปอตเตอร์ในระบบประสาทส่วนกลาง anterior pituitary gland, Auerbach’s nervous system, Meisner’s nervous system, adrenal medulla และ ปอด โดยทั่วไปแล้วบริเวณสมองที่ใช้ศึกษาโดพามีนทรานสปอตเตอร์คือบริเวณดอร์ซอลสไตรตัม (dorsal striatum) และ (นิวเคลียสแอคคัมเบน) (nucleus accumbens) ซึ่งมีปริมาณโดพามีนทรานสปอตเตอร์ค่อนข้างหนาแน่น   เมื่อศึกษาหนูถีบจักรที่ถูกตัดยีนโดพามีนทรานสปอตเตอร์ พบว่าการสังเคราะห์โดพามีนที่อาศัยเอนไซม์ไทโรซีนไฮดร๊อกซิเลสเกิดได้น้อยลง การเก็บโดพามีนในถุงเก็บ(vesicle) ลดลง มีการปลดปล่อยโดพามีนลดลง

การขนส่งโดพามีนผ่านโดพามีนทรานสปอตเตอร์อาจเกิดในอัตราส่วนของโดพามีน 1 โมเลกุล ไอออนโซเดียม 2 ไอออนและไอออนคลอไรด์ 1 ไอออน ซึ่งมีกลไกทั่วไปคือไอออนโซเดียม 2 ไอออนจับกับโดพามีนทรานสปอตเตอร์ก่อน ตามด้วยโดพามีน 1 โมเลกุล จากนั้นไออนคลอไรด์ 1 ไอออนจึงมาจับกับโดพามีนทรานสปอตเตอร์

หมวดหมู่:วิทยาศาสตร์สุขภาพ
บาราคอล

**บาราคอล** เป็นสารที่สกัดได้จากสมุนไพรขี้เหล็ก โดยในปี พ.ศ. 2485 ซึ่งเป็นยุคสงครามโลกครั้งที่ 2 พบว่ายารักษาโรคขาดแคลนเป็นอย่างมาก ศาสตราจารย์ นพ.อวย เกตุสิงห์ จึงได้พยายามค้นหาสมุนไพรไทยที่ใช้เป็นยาแผนโบราณอย่างแพร่หลายมาศึกษาฤทธิ์ทางเภสัชวิทยา และได้พบว่าใบและดอกของต้นขี้เหล็กทำให้เกิดอาการง่วงซึมและมีพิษน้อยกว่าสมุนไพรชนิดอื่นๆ ที่ได้ศึกษา ต่อมาจึงมีการศึกษาฤทธิ์ทางเภสัชวิทยาของสารสกัดใบขี้เหล็กอีกครั้งโดยใช้แอลกอฮอล์เป็นตัวทำละลาย พบว่าสารสกัดนี้มีฤทธิ์กดประสาทส่วนกลาง เพิ่มความตึงตัวของกล้ามเนื้อเรียบ และมีฤทธิ์ขับปัสสาวะ

ต่อมาในปี พ.ศ. 2513 คณะนักวิจัยจากมหาวิทยาลัยนอตติ้งแฮม ประเทศอังกฤษได้รายงานว่าสามารถสกัดสารชนิดใหม่จากใบขี้เหล็ก โดยสารนี้เป็นอนุพันธ์ของไดอ๊อกซาฟีนาลีน (dioxaphenalene) ที่เป็นสารกลุ่มโครโมน (chromone) ชนิดหนึ่ง จึงได้ตั้งชื่อว่า “บาราคอล” ซึ่งมีชื่อทางเคมีว่า 3a,4-dihydro-3a,8-dihydroxy-2,5-dimethyl-1,4-dioxaphenalene และมีสูตรโมเลกุล คือ C13H12O

บาราคอลเป็นสารที่มีผลึกสีเหลืองแกมเขียวสามารถละลายได้ในน้ำ ในสภาวะปกติบาราคอลมักไม่ค่อยเสถียรเนื่องจากเกิดปฏิกิริยากำจัดน้ำออกจากโมเลกุล (dehydration) เกิดเป็นสารแอนไฮโดรบาราคอล (anhydrobarakol; C13H10O3) ซึ่งสารนี้เกิดปฏิกิริยากับกรดเกลือ (HCl) ได้เป็นเกลือแอนไฮโดรบาราคอลไฮโดรคลอไรด์ (anhydrobarakol hydrochloride; C13H12ClO3) นอกจากนี้บาราคอลยังสามารถเกิดปฏิกิริยาออกซิเดชันที่หมู่ไฮดรอกซิลเมื่ออยู่ในสารละลายที่มีน้ำ (โมเลกุล)เป็นตัวทำละลาย

หมวดหมู่:ยา